galenus.de-usu-partium 13.8
Δεσμὸς δ’ ἰσχυρὸς οὕτως ἀκριβῶς ἁπάντων αὐτῶν τὰ πρόσω μέρη συνδεῖ , ἅστε πολλοῖς τῶν ἰατρῶν οὐδὲ συνδεῖσθαι κατὰ ταῦτα δοκοῦσιν , ἀλλὰ συμφύεσθαι πρὸς ἀλλήλους οἱ σπόνδυλοι . τελευτᾷ δ’ ὁ σύνδεσμος οὗτος ὀπίσω μὲν εἰς τὸν περιέχοντα χιτῶνα τὰς τοῦ νωτιαίου μήνιγγας · ἔμπροσθεν δὲ βραχὺ προελθὼν ἐφ’ ἑκάτερα καταφύεται εἰς τὸν ἐπαλείφοντα τοὺς σπονδύλους χόνδρον . ἐκ δὲ τῆς κατὰ πρόσωπον συμφύσεως ἀποχωροῦντες ἅπαντες οἱ σπόνδυλοι πρὸς τοὐπίσω κατὰ βραχὺ διΐστανται , πλήρη τὴν μεταξὺ χώραν ἅπασαν ἴσχοντες ὑγρότητος λευκῆς καὶ γλίσχρου , παραπλησίας τῇ κᾀν τοῖς ἄλλοις ἄρθροις σχεδὸν ἅπασι παρεσπαρμένῃ . διὸ καὶ ἡ χρεία κοινὴ τοῦ τοιούτου χυμοῦ τοῖς μέλλουσιν ἑτοίμως κινηθήσεσθαι μορίοις ἐστὶ σύμπασι , ὡς καὶ πρόσθεν ἐδείκνυτο . ταῦτά τε οὖν ἅπαντα θαυμαστὰ θεάματα τῶν τῆς φύσεως ἔργων ἐστὶ , καὶ τῶν ἀμφὶ τὸν νωτιαῖον μηνίγγων ἑκατέρας ἡ μὲν ἰδέα σύμπασα τῇ τῶν ὅλον τὸν ἐγκέφαλον ἐν κύκλῳ περιλαμβανουσῶν ἀκριβῶς ἐοικυῖα , διάστημα δ’ οὐδὲν ἔχουσα μεταξὺ , ﻿ καθάπερ ἐπὶ τῆς κεφαλῆς , ἀλλὰ κατά γε τοῦτο διαλλάττουσα , καθόσον ἅπτεται καὶ περιλαμβάνει πᾶσαν ἐν κύκλῳ τὴν λεπτὴν ἡ παχεῖα , καὶ καθότι τρίτος ἔξωθεν αὐτῆς ἐπιβέβληταί τις ἱκανῶς ἰσχυρὸς καὶ νευρώδης χιτών . τίς οὖν καὶ ἡ τούτων αἰτία ; μάτην μὲν γὰρ ἡ φύσις οὐδὲν ἐργάζεται . τοῦ νωτιαίου μυελοῦ τὰ μὲν ἔχοντος κοινὰ πρὸς τὸν ἐγκέφαλον , τὰ δ’ ἴδια , τοῖς μὲν κοινοῖς κοινὴ ἡ κατασκευὴ , τοῖς δ’ ἰδίοις ἰδία τε καὶ διαφέρουσα . ἔστι δὲ τὰ μὲν κοινὰ , τήν τε τοῦ σώματος οὐσίαν ὁμοίαν ἔχειν καὶ νεύρων ἀρχὰς ὑπάρχειν · τὰ δ’ ἴδια , κινεῖσθαι μὲν σφύζοντα τὸν ἐγκέφαλον ἀκινήτῳ περιλαμβανόμενον , μὴ κινεῖσθαι δὲ τὸν νωτιαῖον ὑπὸ κινουμένων τῶν σπονδύλων περιεχόμενον . εὐλόγως οὖν αὐτοῖς ὁμοίως μὲν αἵ τε δύο μήνιγγες ἐδόθησαν , ἡ μὲν ὑπὲρ τοῦ συνδεῖν τε ἅμα τὰ κατ’ αὐτοὺς ἀγγεῖα καὶ σφίγγειν ὅλην αὐτῶν τὴν οὐσίαν , ἱκανῶς μαλακὴν ὑπάρχουσαν , ἡ δὲ ὑπὲρ τοῦ σκέπειν τε καὶ φρουρεῖν ἀπὸ τῶν περικειμένων ὀστῶν , αὐτά τε ταῦτα τὰ ἔξωθεν ὀστᾶ , καθάπερ τι πρόβλημα καὶ τεῖχος ἱκανὸν ἀλύπως ἐκδέχεσθαι τὰς τῶν τέμνειν τε καὶ θλᾷν καὶ ὁπωσοῦν ἄλλως ἀδικεῖν δυναμένων ἐμβολάς . ἰδίᾳ δ’ ἑκατέρῳ , διότι μὲν ἔσφυζεν ὁ ἐγκέφαλος , ἡ παχεῖα μήνιγξ ἀφέστηκε τοσοῦτον , ὅσον ἱκανὸν ἦν ὑποδέχεσθαι διαστελλόμενον αὐτὸν , ὅτι δ’ οὐκ ἔσφυζεν ὁ νωτιαῖος , ἐς ταὐτὸν ἀφίκετο τῇ λεπτῇ , μηδ’ ἐπὶ βραχὺ διαστᾶσα . διότι δ’ αὖ πάλιν οὐδεμία μὲν ἐπιφανὴς ὑπάρχει κίνησις ἐν τοῖς κατὰ τὴν κεφαλὴν ὀστοῖς , ἰσχυρὰ δ’ ἐν τοῖς κατὰ ῥάχιν , τῷ ἐγκεφάλῳ μὲν οὐδὲν ἔξωθεν τῆς παχείας μήνιγγος ἄλλο περιβέβληται σκέπασμα , τῷ νωτιαίῳ δὲ ὁ τρίτος ἐκεῖνος χιτὼν , ὁ νευρώδης τε καὶ παχὺς καὶ ἰσχυρὸς , οὗ μικρῷ πρόσθεν ἐμνημόνευον . ἐν γὰρ τῷ ποτὲ μὲν κάμπτεσθαι , ποτὲ δὲ τείνεσθαι τὴν ῥάχιν ὁμοίως αὐτῇ καμπτόμενός τε καὶ τεινόμενος ὁ νωτιαῖος ἑτοίμως ἂν ἐθλᾶτο , μὴ περιτεθέντος αὐτῷ τοιούτου στεγάσματος . ἀλλὰ καὶ γλίσχρον ὑγρὸν τούτῳ τῷ χιτῶνι περικέχυται , καθάπερ τῷ τε συνδοῦντι τοὺς σπονδύλους , καὶ τοῖς ἄρθροις ἅπασι , καὶ γλώττῃ , καὶ λάρυγγι , καὶ οὐρητικῷ πόρῳ , καὶ τοῖς ὀφθαλμοῖς ἡ πιμελὴ , καὶ ξυλλήβδην φάναι πᾶσιν , ὅσα κινεῖσθαι συνεχῶς δεόμενα φόβος ἦν καταξηρανθέντα πονῆσαι μὲν αὐτὰ , διαφθεῖραι δὲ καὶ τὰς ἐνεργείας . οὕτω τοι καὶ τοὺς ἄξονας τῶν θ’ ἁμαξῶν καὶ τῶν ἁρμάτων ὑπαλείφουσι πρότερον ὑγρῷ τινι καὶ γλίσχρῳ χυμῷ , τοῦ μήτ’ αὐτούς τι παθεῖν ἕνεκα καὶ τῆς εἰς τὴν κίνησιν ἑτοιμότητος .
Lemmas: δεσμός δέ ἰσχυρός οὕτως ἀκριβής ἅπας αὐτός ὁ πρόσω μέρος συνδέω , ἔστε πολύς ὁ ἰατρός οὐδέ συνδέω κατά οὗτος δοκέω , ἀλλά συμφύω πρός ἀλλήλων ὁ σφόνδυλος . τελευτάω δέ ὁ σύνδεσμος οὗτος ὀπίσω μέν εἰς ὁ περιέχω χιτών ὁ ὁ νωτιαῖος μῆνιγξ · ἔμπροσθεν δέ βραχύς προέρχομαι ἐπί ἑκάτερος καταφύω εἰς ὁ ἐπαλείφω ὁ σφόνδυλος χόνδρος . ἐκ δέ ὁ κατά πρόσωπον σύμφυσις ἀποχωρέω ἅπας ὁ σφόνδυλος πρός ὀπίσω κατά βραχύς διίστημι , πλήρης ὁ μεταξύ χώρα ἅπας ἴσχω ὑγρότης λευκός καί γλίσχρος , παραπλήσιος ὁ εἰͅν ὁ ἄλλος ἄρθρον σχεδόν ἅπας παρασπείρω . διό καί ὁ χρεία κοινός ὁ τοιοῦτος χυμός ὁ μέλλω ἑτοῖμος κινέω μόριον εἰμί σύμπας , ὡς καί πρόσθεν δείκνυμι . οὗτος τε οὖν ἅπας θαυμαστός θέαμα ὁ ὁ φύσις ἔργον εἰμί , καί ὁ ἀμφί ὁ νωτιαῖος μῆνιγξ ἑκάτερος ὁ μέν ἰδέα σύμπας ὁ ὁ ὅλος ὁ ἐγκέφαλος ἐν κύκλος περιλαμβάνω ἀκριβής ἔοικα , διάστημα δέ οὐδείς ἔχω μεταξύ , ﻿ καθά ἐπί ὁ κεφαλή , ἀλλά κατά γε οὗτος διαλλάσσω , καθόσον ἅπτω καί περιλαμβάνω πᾶς ἐν κύκλος ὁ λεπτός ὁ παχύς , καί καθότι τρίτος ἔξωθεν αὐτός ἐπιβάλλω τις ἱκανός ἰσχυρός καί νευρώδης χιτών . τίς οὖν καί ὁ οὗτος αἰτία ; μάτην μέν γάρ ὁ φύσις οὐδείς ἐργάζομαι . ὁ νωτιαῖος μυελός ὁ μέν ἔχω κοινός πρός ὁ ἐγκέφαλος , ὁ δέ ἴδιος , ὁ μέν κοινός κοινός ὁ κατασκευή , ὁ δέ ἴδιος ἴδιος τε καί διαφέρω . εἰμί δέ ὁ μέν κοινός , ὁ τε ὁ σῶμα οὐσία ὅμοιος ἔχω καί νεῦρον ἀρχή ὑπάρχω · ὁ δέ ἴδιος , κινέω μέν σφύζω ὁ ἐγκέφαλος ἀκίνητος περιλαμβάνω , μή κινέω δέ ὁ νωτιαῖος ὑπό κινέω ὁ σφόνδυλος περιέχω . εὔλογος οὖν αὐτός ὅμοιος μέν ὁ τε δύο μῆνιγξ δίδωμι , ὁ μέν ὑπέρ ὁ συνδέω τε ἅμα ὁ κατά αὐτός ἀγγεῖον καί σφίγγω ὅλος αὐτός ὁ οὐσία , ἱκανός μαλακός ὑπάρχω , ὁ δέ ὑπέρ ὁ σκέπω τε καί φρουρέω ἀπό ὁ περίκειμαι ὀστέον , αὐτός τε οὗτος ὁ ἔξωθεν ὀστέον , καθά τις πρόβλημα καί τεῖχος ἱκανός ἄλυπος ἐκδέχομαι ὁ ὁ τέμνω τε καί θλάω καί ὁπωσοῦν ἄλλος ἀδικέω δύναμαι ἐμβολή . ἴδιος δέ ἑκάτερος , διότι μέν σφύζω ὁ ἐγκέφαλος , ὁ παχύς μῆνιγξ ἀφίστημι τοσοῦτος , ὅσος ἱκανός εἰμί ὑποδέχομαι διαστέλλω αὐτός , ὅτι δέ οὐ σφύζω ὁ νωτιαῖος , εἰς αὐτός ἀφικνέομαι ὁ λεπτός , μηδέ ἐπί βραχύς διίστημι . διότι δέ αὖ πάλιν οὐδείς μέν ἐπιφανής ὑπάρχω κίνησις ἐν ὁ κατά ὁ κεφαλή ὀστέον , ἰσχυρός δέ ἐν ὁ κατά ῥάχις , ὁ ἐγκέφαλος μέν οὐδείς ἔξωθεν ὁ παχύς μῆνιγξ ἄλλος περιβάλλω σκέπασμα , ὁ νωτιαῖος δέ ὁ τρίτος ἐκεῖνος χιτών , ὁ νευρώδης τε καί παχύς καί ἰσχυρός , ὅς μικρός πρόσθεν μνημονεύω . ἐν γάρ ὁ ποτέ μέν κάμπτω , ποτέ δέ τείνω ὁ ῥάχις ὅμοιος αὐτός κάμπτω τε καί τείνω ὁ νωτιαῖος ἑτοῖμος ἄν θλάω , μή περιτίθημι αὐτός τοιοῦτος στέγασμα . ἀλλά καί γλίσχρος ὑγρός οὗτος ὁ χιτών περιχέω , καθά ὁ τε συνδέω ὁ σφόνδυλος , καί ὁ ἄρθρον ἅπας , καί γλῶσσα , καί λάρυγξ , καί οὐρητικός πόρος , καί ὁ ὀφθαλμός ὁ πιμελή , καί συλλήβδην φημί πᾶς , ὅσος κινέω συνεχής δέω φόβος εἰμί καταξηραίνω πονέω μέν αὐτός , διαφθείρω δέ καί ὁ ἐνέργεια . οὕτως τοι καί ὁ ἄξων ὁ τε ἄμαξα καί ὁ ἅρμα ὑπαλείφω πρότερος ὑγρός τις καί γλίσχρος χυμός , ὁ μήτε αὐτός τις πάσχω ἕνεκα καί ὁ εἰς ὁ κίνησις ἑτοιμότης .